|  |
| --- |
| **Republika e Kosovës**  **Republika Kosova-Republic of Kosovo**  ***Qeveria –Vlada-Government***  ***Ministria e Punës dhe Mirëqenies Sociale***  ***Ministarsvo Rada i Socijalne Zastite***  ***Ministry of Labour and Sociale Ëelfare*** |
| **Departamenti i Politikave Sociale dhe Familjes / Departamenat Socijalne Politike i Porodicu / Department of Social Policy and Family** |

**RAPORT NGA PROCESI I DISKUTIMIT PUBLIK PER DRAFTIN FILLESTAR TE KONCEPT DOKUMENTIT PER RREGULLIMIN E FUSHES SE SHERBIMEVE SOCIALE**

**Hyrja/sfondi**

Ky koncept dokument synon riorganizimin e shërbimeve sociale dhe familjare në lidhje me komponentin e ndryshimit të bazës ligjore të Shërbimeve Sociale dhe Familjare. Në kontekstin aktual janë evidente disa sfida që grupi punues i ka identifikuar e që ndërlidhen me cilësinë e shërbimeve sociale si mungesa e qëndrueshmërisë së ofrimit të shërbimeve sociale dhe familjare për shkak të kompetencave jo mirë të definuara; qasja reaktive e QPS-ve kur rastet behën akute apo emergjente, duke lënë mënjanë përqendrimin në shërbime parandaluese; mungesa e informimit të qytetarëve se ku mund te marrin shërbime dhe çfarë shërbimeve sociale dhe familjare ofrohen; monitorimi dhe inspektimi i mangët i cilësisë së shërbimeve sociale dhe familjare; financimi aktual i ndarë nga qeveria dhe komunat është i pamjaftueshëm për të garantuar cilësi adekuate ne shërbime sociale dhe familjare; si dhe mungesa e procedurave dhe instrumenteve adekuate per kontraktim te shërbimeve sociale dhe familjare. Këto probleme kërkojnë adresim shpejtë dhe të drejtë në mënyrë që shërbimet të jenë në nivel dhe cilësi të duhur, bazuar në legjislacionin në fuqi si dhe instrumentet ndërkombëtare siç është Korniza e Cilësisë së Shërbimit Social.

Koncept Dokumenti i paraprin Ligjit për Shërbime Sociale dhe Familjare, dhe synon të rregullojë këto çështje:

* Përcaktimin e përgjegjësive dhe kompetencave të institucioneve të nivelit qendror dhe lokal dhe ofruesve të shërbimeve sociale dhe familjare,
* Përmirësimin e qasjes ndaj shërbimeve sociale dhe familjare duke i vendosur ato me pranë qytetarëve,
* Klasifikimin dhe organizimin e Shërbimeve Sociale dhe Familjare,
* Rritjen e cilësisë së shërbimeve sociale dhe familjare,
* Financimin e qëndrueshëm i shërbimeve sociale dhe familjare.

Me rastin e aprovimit të Koncept Dokumentit për hartimin e Projektligjit të ri për Shërbime Sociale dhe Familjare synohet që brenda një viti të hartohet Projektligji nga ekipi i themeluar nga MPMS, në bashkëpunim me të gjitha palët e interesit dhe të hyjë në fuqi më 1 janar 2020. Nga dy deri në pesë vitet e ardhshme, do të sigurohet zbatimi i përpiktë i Ligjit të ri, nëpërmjet mekanizmave adekuate dhe akteve nënligjore (nëse është e nevojshme).

**Ecuria procesit të konsultimit**

Përveç përfaqësuesve të disa institucioneve në grupin punues për hartimin e koncept dokumentit, të cilët kanë punuar drejtpërdrejtë lidhur me problematikat e identifikuara, janë takuar edhe palët tjerë të interesit gjatë kësaj faze, të cilët ndikohen nga problemet e identifikuara. Një përmbledhje e takimeve të zhvilluara gjatë procesit të hartimitështë si në vijim:

Hapi parë që është ndërmarrë para përpilimit të koncept dokumentit ka qenë intervistimi i 21 zyrtareve të ndryshëm brenda dhe jashtë MPMS si dhe organizatat jo qeveritare në lidhje me situatën aktuale të fushës së shërbimeve sociale në Kosovë dhe legjislacionit aktual, ku janë identifikuar shumë gjetje.

Pas kësaj është organizuar një punëtori dy ditore me grupin punues për përpilimin e koncept dokumentit për shërbime sociale dhe familjare. Në këtë punëtori në ditën e parë është diskutuar për gjetjet gjatë intervistave dhe për nevojën reformës së thellë në fushën e shërbimeve sociale dhe familjare, modelin evropian konform Kartës Vullnetare Evropiane te Shërbimeve Sociale dhe Familjare si dhe propozimet konkrete te ri-modelimit te shërbimeve sociale.

Pas punëtorisë se pare janë mbajtur disa takime të një grupi me te vogël për tu dakorduar ne rezultatet e draftit të parë të koncept dokumentit për shërbime sociale dhe familjare.

Pas këtyre takimeve u organizua punëtoria e dytë ne te cilën u prezantua draft koncepti i parë i shërbimeve sociale dhe familjare ku u punua për tu plotësuar objektivat e koncept dokumentit për shërbime sociale dhe familjare.

Pas kësaj punëtorie grupi punues ka zhvilluar disa takime për të punuar në koncept dokument para se të përgatitet drafti final dhe në të njëjtën kohë u organizua edhe një debat nga Instituti për Qeverisje Lokale KLGI, ku u diskutua për shërbimet sociale në theks të veçantë u diskutua për Koncept Dokumentin e shërbimeve sociale. Në këtë takim morën pjesë anëtarët e grupit punues, përfaqësues të pushtetit lokal, përfaqësues të QPS-ve dhe përfaqësues të OJQ-ve, ndërsa ne fund është mbajtur punëtori tre ditore për finalizim te draftit te koncept dokumentit.

Drafti i Koncept Dokumenti per rregullimin e fushës se shërbimeve sociale është publikuar per konsultim me publikun ne platformën elektronike per konsultim me date 15 Nëntor 2018 dhe ka qene i e hapur per komente deri me date 05 Dhjetor 2018.   
Drafti i Koncept Dokumenti per rregullimin e fushës se shërbimeve sociale është dërguar edhe me e-mail palëve te identifikuara te interesit ( listës  me Institucionet përkatëse për konsultim paraprak dhe publik), te gjitha QPS-ve ne nivel vendi, si dhe OJQ-ve te ndryshme te cilat ne fushë veprimtarin e tyre kane shërbimet sociale dhe familjare.

|  |  |  |
| --- | --- | --- |
| Metodat e Konsultimit | Datat/kohëzgjatja | Numri i pjesmarrësve/kontribuesve |
| 1. Konsultimet me shkrim / në mënyrë elektronike; | 15 dite | 13 |
| 1. Publikimi në ueb faqe/Platforma elektronike | 15 dite | 1 |
| 1. Takime me grupe të interesit | 5 | 10-15 |

**Përmbledhje e kontributeve të pranuara gjatë procesit të konsultimit**

Komentet ose kontributet nga palët e interesit gjatë procesit të konsultimit Drafti i Koncept Dokumenti per rregullimin e fushës se shërbimeve socialekanë qenë :gjithsejtë 13 komete, prej tyre janë pranuar pjesërisht 6 , ndërsa janë refurzuar 5, 2 komente diskutabile

**Hapat e ardhshëm**

Drafti i Koncept Dokumenti per rregullimin e fushës se shërbimeve sociale tani është finalizuar.Në draftin final janë përfshirë komentet/propozimet e pranuara dhe janë riformuluar disa të tjera.

Tabela me komentet dhe përgjigjet në komente është finalizuar dhe ajo do të publikohet në platformën online për konsultimet me publikun, e cila përban tri kolona:

- kolona 1 përmban draftin e dërguar për diskutim;

- kolona 2 përmban komentet, vërejtjet dhe propozimet nga palët e interesit;

- kolona 3 përmban përgjigjet tona në komentet/propozimet e palëve të interesit, të cilat tregojnë se janë pranuar, janë pranuar pjesërisht apo nuk janë pranuar propozimet, si dhe arsyetimin.

Drafti i Koncept Dokumenti per Rregullimin e Fushës se Shërbimeve Sociale gjatë ditëve në vijim do të procedohet për miratim nga Ministri i MPMS-së.

**Shtojca – tabela e detajuar me informatat për kontribuuesit, arsyetimet për përgjigjet e pranuara dhe të refuzuara.**

|  |  |  |  |
| --- | --- | --- | --- |
| Emri i i organizatës /individit | Koment i i organizatës /individit | Përgjigja nga Ministria  E pranuar plotësisht  E pranuar pjesërisht  E refuzuar | Sqarim nga Ministria  (veçanërisht arsyet për të mos pranuar komente të caktuara) |
| Zekrije Beqiri | Mendoj se eshte konstatim jo i drejte per shkak se jemi nder vendet e pakta ne rajon qe permes ndihmës se BE-se kemi strehimoren funksionale shteteore per strehimin e vikatimave te trafikimit me njerez. Pra në Ministrinë e Punës dhe Mirëqenies Sociale funksionon Strehimorja shtetërore për mbrojtjen dhe rehabilitimin e viktimave të trafikimit me qenie njerëzore, në nivel të mesëm dhe të lartë të rrezikshmërisë. Propozojmë te largohet kjo fjali apo të shtohet pjesa per ekzisitimin e strehimores shtetërore. | E pranuar pjeserisht | Fakt qe ekziston strehimore shteterore, mirepo nuk ekzistojne ne vende/qytete dhe qyteza tjera dhe varesia ne OJQ eshte e madhe si shtepite e sigurta te cilat varen kryesisht nga donator dhe qendrueshmeria e ofrimit te sherbimeve varet kryekput nga financimi. |
| Instituti per Zhvillimin e Politikave Sociale IZHPS | Dokumenti është thirrur në data të gabuara nëpër vite se kur ka filluar procesi i decentralizimit, cilat kanë qenë përgatitjet dhe kur janë vendosë bazat e decentralizmit. Në dokument thirret në ligje ku për të gjitha thuhet se janë të vitit 2008 e që në fakt janë nga 2005 dhe vite tjera, fq 6.  Mjete specifike per matje, definim, dhe vlerësim të cilësisë, asnjëra nuk ekziston qysh është paraqit në dokument.  Në Kosovë, shërbimet sociale dhe familjare janë në një fazë të rëndësishme të zhvillimit, ku theksi vihet në plotësimin e nevojave aktuale të grupeve të cënueshme, duke përmirësuar cilësinë e shërbimeve dhe decentralizimin e menaxhimit financiar dhe administrativ të shërbimeve sociale në nivel komunal, kjo është e paqendrueshme sepse nuk po ndodh asnjë zhvillim por vetëm stagnim. | E refuzuar | Nuk eshte ofruar asnje deshmi apo e gjetuar kredibile qe deshmon se decentralizimi i sherbimeve sociale te kete filluar ne vitin 2005.  Sipas burimeve dhe informatave te ofruara deri me tani sherbimet sociale jane deleguar per komunat ne Qershor te vitit 2008 me futjen e pakos se Ahtisarit dhe tre ligjet ne fuqi si Ligji i Vetqeverisjes Lokale, Ligji i Financiave te Pushtetit Lokal dhe Ligji i Kufinjeve Komunal. Buxhetet komunale per sherbime sociale ju jane transferuar komunave me 1 Janar 2009.  Ka pasur zhvillimi ne procesin e licencimit, standardeve, por mungesë të mbështetjes financiare dhe të resurseve për avancim të këtyre shërbimeve. |
| OJQ Humaniteti, Rahovec | Sygjerim dhe rekomandime të ndërlidhura të cilat janë pjesë e dokumentit. | E pranuar | Ka pas miratim te propozimeve apo konkluzione e jo sygjerime e komente. Formulari eshte i bashkangjitur. |
| European Centre for Social Ëelfare Policy and Research | Një emërues i shërbimeve sociale duhet të paraqitet para klasifikimit të shërbimeve. Klasifikimi duhet të marrë në konsideratë disa variabla të tillë si: llojin e mbështetjes (të specializuara, shumë të specializuara, institucione, kujdes shtëpi, etj.), Grupi përfitues, burime financimi etj. Duhet të hulumtohet mundësia e bashkëngjitjes së kodeve në klasifikim (të ngjashme me kodifikimin e shërbimeve shëndetësore ). Klasifikimi do të ketë gjithashtu implikime në llogaritjen e kostos, financimit etj.  Procedurat e licencimit dhe proceset duhet të rishikohen. Një aspekt i rëndësishëm është të caktojë një njësi të pavarur (institucion) për procedurat e licencimit. Njësia duhet të jetë e pavarur (nga MPMS-ja, si dhe nga njësia që bën monitorimin dhe kontrollin e cilësisë).  Mekanizmi i financimit duhet të lidhet me procesin e licencimit dhe barra administrative duhet zvogëluar.  Organi i monitorimit dhe inspektimit duhet të jetë një njësi e pavarur që do të fokusohet më shumë në sigurimin e mbështetjes dhe përmirësimin e ofrimit të shërbimeve sesa raportimi i problemeve.  Rishikimi i standardeve të cilësisë është një proces konstant i bërë me mbështetjen e njësive të licencimit dhe të M & I (p.sh. çdo dy vjet).Është e rëndësishme që të kemi standarde minimale realiste që kanë mbulim financiar.  Është e rëndësishme në këtë proces të shqyrtohet ana financiare e procesit të decentralizimit. Granti specifik për shërbimet sociale është një hap i parë i rëndësishëm në përcaktimin e roleve, përgjegjësisë dhe përmirësimit të llogaridhënies në ofrimin e shërbimeve.  Disa shërbime sociale ofrohen vetëm nga sektori jofitimprurës, shteti duhet të marrë parasysh ekspertizën dhe potencialin e tyre. Mekanizmat e qartë të financimit duhet të përcaktohen në kontekstin e procedurave të jashtme. Nënkontraktimi i shërbimeve nuk është një garanci për ofrimin e shërbimeve më të mira. | E pranuar pjeserisht | Hulumtime shtese duhet bere dhe si te tilla jane te nevojshme dhe pranohen.  Sygjerimi qe te fillohet vetem me Menaxhimin e Rasteve nuk pranohen pasi qe vet reforma sheh ndryshim rrenjesor bazu ne preventive dhe si e atille kerkon ndryshim substancial ne politika, legjislacion dhe organizim dhe financim te sherbimeve sociale dhe familiare.  Është planfikuar që do të ketë një riorganizim dhe ridefinim të procedurave të licencimit dhe caktim të institucioneve për inspektim dhe monitorim të shërbimeve sociale dhe familjare.  Nuk ka ndonjë ndërlidhje në mes procesit të licencimit, ndërsa barra administrative është shumë e ulët.  Është planifikuar të themelohet Inspektorati për Shërbime Sociale.  Do të krijohet korniza e standardeve dhe rishikimi i disa prej tyre, por edhe korniza e monitorimit.  Granti Specifik për Shërbime Sociale do të ketë dy komponenta të financimit të për qendrat ditore dhe rezidenciale, ndërsa do të përcaktohen indikatorët për shpërndarje nëpë komunat.  Do të përcaktohen kostot për njësi për secilin lloj të shërbimit dhe kostot për standarde minimale. |
| QPS Prizren | Sa i perket licensimit, duke marr parasysh rethanat ne te cilat ndodhet vendi dhe sidomos me decentralizimin jo te mirë te QPS) eshte imediate qe QPS-të te licensohen si shërbim jo publik. | E refuzuar | QPS-te nuk mund të licencohen si sherbim jo-publik. QPS-te do mbesin sherbim i sektorit publik, ndërsa do të shqyrtohem mundësia e licencimit të institucioneve qe ofrojne shërbime rezidenciale nga sektori publik dhe joqeveritar. |
| QPS Rahovec | Reformimi i tërësishëm e shërbimeve sociale duhet të harmonizohet me Ligjin për Familjen, Ligjin për të Drejtat e Fëmijëve, Ligjin për Zyrtarët Publikë, etj., përndryshe vihet në dyshim zbatimi adekuat i Ligjit për Shërbime Sociale.  Përveç sfidave të identifikuara të ligjit aktual, mendojmë se kanë mbetur edhe çështjet të tjera që duhen elaboruar në këtë koncept dokument.  Komunat, respektivisht vetë DKSHMS nuk i njeh dhe nuk i zbaton, në mungesë të instrumenteve ligjore për zbatimin e tyre.  Kriteret për përzgjedhjen e familjes strehuese duhet të vendosen me shumë kujdes duke marrë parasysh vështirësitë e disa komunave për të siguruar familjet e tilla.  Ofrimi i shërbimeve për të moshuar, shikuar në praktikat e vendeve të BE-së, organi i kujdestarisë duhet të ketë instrument ligjor i inkorporuar në ligjin për shërbime sociale apo në ndonjë ligj që do të jetë i aplikueshëm, për të pasur çasje në pasurinë e të moshuarit për ta menaxhuar atë në emër të shpenzimeve të mbajtjes dhe kujdesit ndaj personit të tillë.  Formimi i një njësie të veçantë për inspektim dhe monitorim duhet të bashkëveprojë me inspektimin dhe monitorimin që duhet të bëjnë QPS-të në nivel lokal.  Komunat, respektivisht vetë DSHMS nuk i njeh dhe nuk i zbaton, në mungesë të instrumenteve ligjore për zbatimin e tyre.  Nga aspekti i QPS-vë, si në praktikë, problemi kryesor gjatë decentralizimit të shërbmeve sociale në nivel lokal, ka qenë definimi i përgjegjësive dhe kompetencave në mes të QPS-së, DSHMS-së, respektivisht Komunës. Problemi kryesor i zbatimit të mandatit të ofrimit të shërbimeve sociale është statusi i QPS-ve dhe nëpunësve në kuadër të shërbimit civil.  Shërbimet sociale janë shërbimet shumë specifike, prandaj është e paqartë se cilat institucione janë ato të cilat mund të ofrojnë këto shërbime.Në këtë drejtim, skema pensionale e pensionit bazë pas arritjes së moshës së pensionimit duhet të kalojë në menaxhim të QPS-së-Komunës si përgjegjësi e deleguar nga Qeveria. | E pranuar pjeserisht | Është planifikuar që të ketë harmonizim në mes të Ligjit të Familjes dhe Kodit Civil dhe ligjeve tjera që janë në proces të hartimit.  Është planifikuar që të ketë ridefinim të rolit të DKSHMS, për disa procese në vendimarrje dhe monitorim të shërbime sociale.  Është planfikuar që familjet strehuese të licencohen si ofrues të shërbimeve.  Janë planifikuar të përfshihen edhe format e mbrojtjës për pësonat e moshuar dhe llojet e ofrimit të shërbimeve që do të ofrohen.  Do të ketë një njësi përgjegjëse për trajnim, ndërsa monitorimi dhe inspektimi do të janë përgjegjësi e mekanizmave që do të krijohen.  Jo të gjitha janë munges ligjore, por mungesa e resurseve njerzore dhe financiare ka bërë që shumë obligime të mos zbatohen deri tani.  Do të ketë përcaktim dhe definim të përgjejgësive për secilin institucion përgjegjës nga niveli lokal, qendror dhe sektori joqeveritar.  Skema e pensionale e pensionit baze nuk mund te zhvendoset ne QPS. Kjo skeme performon mire ashtu siq eshte e organizuar aktualisht. |
| QPS Shtime | Linja buxhetore e posaçme për mirqenien e klientelës ne nevoje me kushtin që te caktohen prioritetet psh.për barrna e nevoja tjera.QPS ka vështerësi për pagesen e ekspertëve gjyqësor për marrjen e zotësis se veprimit. | E pranuar pjeserisht | Do të ketë kod dhe është planifikuar granti veqant për shërbime sociale.Te hyrat vetanake te grumbulluara do te perdoren per furnizim me medikamente dhe shpenzime tjera. |
| QPS Suhareke | Kategoria e dytë e asistences sociale mendojm se më mir do të ishte të kalon në zyrët e punës pasi janë të lidhura me këta ndërsa kategoria e parë e asistences sociale të mbetet dhe të vendos QPS-ja përkatësisht shërbimi profesional dhe punëtorët social të vendosim respektivisht të bëjnë vlerësimin për asisten sociale siq ka qenë në kohën e para luftës.  Po ashtu punëtorët e Qendrës për Punën Sociale respektivisht Zyrtarët e Shërbimeve Sociale të jenë punëtor profesional dhe mos të konsideohen shërbyes civil, pasi këta kryejn punë profesionale po ashtu për punën e kryer nuk kanë shtesa për rrezikshmerin në punë me që shpesh janë të rrezikur për punën dhe angazhimin e tyre. | E pranuar pjeserisht | Menaxhimi i Skemës së Ndihmës Sociale dhe ndyrshimet në këtë skemë do të rregullohen me Koncept Dokumenti për Reformimin e Skemës së Ndihmë Sociale.  Profesioni dhe pozita e punëtorit social do të trajtohen dhe do të fuqizohet, ndërsa lidhur me njohjen e si profesion të Punëtorit Social dhe stimulimet me shtesa, janë planifikuar gjenerim i të hyrave nga taksat e mbledhura për shërbimet sociale nga të cilat mund të kompenzohet edhe angazhimi dhe puna shtesë e Punëtorëve Social. |
| QPS Fushe Kosove | Mungesa e Grantit Specifik dhe kostimi i shërbimeve janë dy pika që ka nevojë të avancohen dhe përfshihen në koncept. | E pranuar pjeserisht | Është planfikuar të ketë komponentë të veqantë për financim të shërbimeve sociale, ndërsa do të ketë kostim të shërbimeve për disa shërbime të cilat do të ofrohen nga sektori publik dhe joqeveritar. |
| Lidhja e Qendrave për Punë Sociale | Lidhja e Qendrave për Punë Sociale rekomandon qe statusi i Zyrtareve te Sherbimev Sociale të nga Sherbyesit Civil me Punëtor Profesional e ne harmoni me Ligjin e ushtrimit të Profesioneve. | E pranuar pjeserisht | Është planifikuar që të rritet dhe fuqizohet roli i profesionit të Punëtorit Social, statusi I tyre duhet të rregullohet me Ligjin për Zyrtaret Publik. |
| Caritas Kosova | Por mendojm se një fokus edhe më të madhë duhet përkushtuar te personat e moshuar dhe të vetmuar, sidomos kategorit e personave te moshuar me regjim shtrati.  Eshte e domosdoshme ndryshimi i qasjens dhe plan programit dhe aktivitetev ne QPS, ato me urgjencë duhen te modifikohen, minimumi sipas ketij koncept dokumenti, por edhe me mundesi te avansimeve edhe më profesionale.  Qendra trajnuese, per trajnime te vazhdueshme vetem ne kuader te MPMS eshte zgjidhje, sepse ne fund MPMS eshte institucioni kryesor qe monitorin dhe inpsekton punen ne teren.  Pastaj element tjeter me rendesi eshte planifikimi i bashkepunimit dhe kontratktimit te OJQ-ve qe punojn ne keto sherbime, avansimi i programeve ne QPOS etj, jan krej elemente qe ndikojn ne avansim profesional te ketyre sherbimeve. | E pranuar pjeserisht | Sygjerimet e dhena vetem sa konfirmojne propozimet e dhena ne koncept dokument dhe nuk ofron ndonje propozim tjeter prej atyre te propozuar te reformohen andaj edhe refuzohen.  Është planifikuar që punëtorët sociale të krijojnë një metodologji proactive në ofrimin e shërbimeve sociale dhe familjare.  KPSHF do të ketë rolin dhe mandatin për licencim dhe bashkepunim me organizata apo institucione te akredituar për ofrimin e programit të trajnimit.  Do të përcaktohen procedura dhe kriteret për kontraktim të shërbimeve sociale dhe familjar. |
| Handikos Peje | Krijimi i ekipeve mobile per cdo komune per ofrimin e sherbimeve te kujdesit shtepiak qe perfshine: asistencen personale per personat me aftesi te kufizuara dhe pleq. Kjo per arsye se cdo dite e me teper kemi raste te njerezve te cilet kane nevoje per keto sherbime.  Financimi i rregullt i sherbimeve te inkontinences, plagëve dekubitare, mjeteve ortopedike, perkujdesit ditor. | E pranuar pjeserisht | Refuzohet sepse me anë te sherbimeve preventive ofrohet identifikimi i rasteve ne familje, ne komunitet dhe ne vendbanime te ndryshme.  Financimi për mjete ortopedike dhe shërbime për nevoja për kategoritë e përsonave me aftësi të kufizuar mund të pranohet. |
| Asociacionit Nacional i Autizmit në Kosovë'- ANAK, | Pas analizës së Koncept Dokumentit dhe Dokumentit të Konsultimit, kemi vërejtur që çështja e personave me autizëm nuk trajtohet në asnjërin nga këto dokumente.  Njohja së etnitetit të personave me autizëm, si kategori e veçantë brenda aftësisë kufizuar, për shkak që Autizmi nuk ndërlidhet me aftësi të kuzifuar mendore dhe fizike, por ndërlidhet me aftësi të kufizuar sociale dhe të komunikimit njëkohësisht.  Mbledhja dhe publikimi i statistikave për autizmin në Kosovë si parakusht për planifikim të shërbimeve dhe planifikim buxhetor për këtë kategori.  Mbështetja financiare e asistentit për fëmijët me autizëm në procesin e gjithëpërfshirjes, për shkak të prirjeve shumë të larta të prindërve të personave me autizëm për stres.  Nevoja për shërbime tjera duke përfshirë (ekipën multidisiplinare diagnozuese, logopedin, terapistët që bazohen në principet themelore në terapisë së sjelljes, ergoterapeutin, pediatrin, neuropsikiatrin) të cilët janë të domosdoshëm për ofrimin e shërbimeve të plota dhe profesionale për personat me autizëm.  Gjithashtu, Koncept Dokumenti duhet të adresojë edhe nevojën për staf të dedikuar për fëmijët me autizëm në Qendrat për Punë Sociale. | E pranuar pjesërisht | Koncept Dokumenti trajton të gjitha kategoritë e përsonave me afësi të kufizuar, por nuk specifikon grupe të veqanta.  Janë identifikuar problemet rreth mungesës së të dhënave dhe nevojave për identifikim dhe evidencë sipas kategorive.  Zhvillimi i formave alternative si strehimi familjar dhe shërbimet në komunitet do të janë disa nga format e reja që planifikohen të avancohen.  Është planifikuar se do të ketë profilizim dhe njësi apo strukturë të organizuar brenda QPS-ve për të trajtuar edhe kategoritë e përsonave me aftësi të kufizuar.  Janë planifikuar krijimi dhe egzistimi i trupave profesionale sipas fushave për ofrim të shëribimeve të integruara.  Nuk mund të pranohet staf vetëm për një kategori të caktuar, por në përbërje të ekipit të ketë edhe profesionist të licencuar që kryejn shërbime për kategori të caktuara. |



Republika e Kosovës

Republika Kosova - Republic of Kosovo

*Qeveria - Vlada - Government*

**MINISTRIA E PUNES DHE MIREQENIES SOCIALE**

**MINISTARSTVO RADA I SOCIJALNE ZASTITE – MINISTRY OF LABOUR AND SOCIAL WELFARE**

**DEPARTAMENTI I POLITIKAVE SOCIALE DHE FAMILJES**

**DEPARTMENT SOCIALNIH I PORODIČNIH POLITIKA**

**DEPARTMENT OF SOCIAL AND FAMILIY POLICY**

Plani i procesit të konsultimit publik

Për

Koncept Dokumentin e Shërbimeve Sociale

Dhjetor, 2018

|  |  |
| --- | --- |
| **Lista e aktiviteteve te parapra gjatë procesit të konsultimit** | |
| 1. Korniza kohore e procesit të konsultimit | *Konsultimi si proces fillon në Korrik 2018 me intervista pastaj vazhdon me debate, punëtori dhe takime gjatë muajve Gusht, Shtator, Tetor, Nëntor dhe konsultimi publik si proces përfundon me publikimin e Koncept dokumentit në platformën elektronike gjate muajit Nëntor .* |
| 2. Palët e identifikuara të cilat do të marrin pjesë në konsultim publik | *Në procesin e konsultimit publik janë identifikuar së pari zyrtarët e DPSF, zyrtarët nga QPS-të, përfaqësuesit e ministrisë së financave, pushtetit lokal, përfaqësuesit e shoqërisë civile dhe marrësit e shërbimeve sociale-beneficuesit.* |
| 3. Burimet e planifikuara njerëzore, financiare, materiale etj., të përdorura për e konsultimit publik. | *Në procesin e konsultimeve publike do kemi ndihmën e ekspertëve të përkrahur nga UNICEF-i dhe Save the Children. Po ashtu disa organizime gjegjësisht debate dhe punëtori do të përkrahen nga UNICEFI, SOS Fshatrat e Femijeve ne Kosovë dhe Terre des Hommes.* |
| 4. Format dhe mënyrat apo metodat e planifikuara për procesin e konsultimit publik. | *Metodat që planifikohen në procesin e konsultimeve do jenë: intervistat me akterët e rëndësishëm që punojnë në fushën e shërbimeve sociale, debatet, punëtoritë, takimet, dërgimi i Koncept Dokumentit përmes postes elektronike dhe publikimi ne platformën online te konsultimeve publike.* |
| 5. Mënyra e planifikuar e mbledhjes së përgjigjeve/ rekomandimeve përkatëse dhe adresimi i tyre. | *Grupi punues dhe ekspertët e angazhuar do mbajnë procesverbalet e takimeve dhe të gjitha komentet që vijnë nga takimet, debatet dhe punëtoritë do evidentohen dhe do merren parasysh në dokument ku të gjithë ata që do kontribuojnë do të informohen.* |